GRADSKO VIJEĆE

KLASA: …….

URBROJ: ……

Karlovac, …….

**Prijedlog**

Na temelju članka 69. st. 4. Zakona o šumama („Narodne novine“ br. 68/18, 115/18, 98/19, 32/20 i 145/20) i članaka 34. i 97. Statuta Grada Karlovca („Glasnik Grada Karlovca“ br. 9/21 – potpuni tekst) Gradsko vijeće Grada Karlovca na \_\_\_\_\_ sjednici održanoj dana \_\_\_\_\_\_\_\_\_\_ 2022. godine donosi

**PRVE IZMJENE I DOPUNE PROGRAMA UTROŠKA SREDSTAVA**

**ŠUMSKOG DOPRINOSA U 2022. GODINI**

**Članak 1.**

U Programu utroška sredstava šumskog doprinosa u 2022. godini („Glasnik Grada Karlovca“ br. 22/21, dalje u tekstu: Program) mijenja se članak 1. koji sada glasi:

„Sredstva šumskog doprinosa u 2022. godini namjenski se koriste za financiranje izgradnje sljedeće komunalne infrastrukture:

|  |  |  |  |
| --- | --- | --- | --- |
| **VRSTA RASHODA - PROJEKT** | **PRIHOD** | **PRORAČUN 2022.** | **REBALANS I** |
| 1. Kapitalni projekt K300014 Karlovac II, Mala Švarča - koji obuhvaća rekonstrukciju ulice Mala Švarča od raskrižja kod tvrtke ''Kelteks'' do raskrižja u Logorištu (proširenje i izgradnja dodatne komunalne infrastrukture - izgradnja oborinske odvodnje, izgradnja nogostupa, izgradnja DTK). | višak prihoda iz prethodne godine - šumski doprinos | 700.000,00 | 0,00 |
| šumski doprinos | 800.000,00 | 0,00 |
| 1. Kapitalni projekt K300016 Karlovac II, Bohinjska, Skadarska - koji obuhvaća izgradnju oborinske odvodnje u naselju (središnjeg oborinskog odvodnog sustava- Bohinjska ul., Skadarska ul., Bledska ul., Dorjanska ul., Ohridska ul.). | višak prihoda iz prethodne godine - šumski doprinos | 586.245,00 | 586.245,00 |
| 1. Kapitalni projekt K300030 Parkiralište ŠSD Mladost – koji obuhvaća izgradnju parkirališta s pratećom infrastrukturom  na mjestu sadašnjeg makadamskog parkirališta preko puta Gimnazije (predviđeno ukupno 56 parkirališnih mjesta te uređenje skulpturalnog parka tematski vezanog na Nikolu Teslu). | višak prihoda iz prethodne godine - šumski doprinos | 0,00  0,00 | 874.273,00  800.000,00 |
| šumski doprinos |
| **U K U P N O** |  | **2.086.245,00** | **2.260.518,00** |

**Članak 2.**

U ostalom dijelu Program ostaje neizmijenjen te ostaje na snazi.

**Članak 3.**

Ove izmjene i dopune Programa stupaju na snagu osmog dana od dana objave u „Glasniku Grada Karlovca“.

**PREDSJEDNIK**

**GRADSKOG VIJEĆA GRADA KARLOVCA**

**Marin Svetić, dipl.ing.šumarstva**

**DOSTAVITI:**

1. Ured gradonačelnika, ovdje
2. Ministarstvo poljoprivrede, Ulica grada Vukovara 78, Zagreb
3. Upravni odjel za proračun i financije, ovdje
4. Upravni odjel za gradnju i zaštitu okoliša, ovdje
5. Predsjednik Gradskog vijeća, ovdje
6. Dokumentacija
7. Zapisnik
8. Glasnik Grada Karlovca
9. Pismohrana

**OBRAZLOŽENJE**

Člankom 69. st. 4. Zakona o šumama („Narodne novine“ br. 68/18, 115/18, 98/19, 32/20 i 145/20) propisano je da su radi namjenskog korištenja i kontrole utroška sredstava šumskog doprinosa jedinice lokalne samouprave dužne donijeti Program utroška sredstva šumskog doprinosa.

Sukladno čl. 69. st. 3. Zakona o šumama sredstva šumskog doprinosa uplaćuju se na poseban račun jedinica lokalne samouprave područja na kojem je obavljena sječa šume i koriste se isključivo za financiranje izgradnje i održavanja komunalne infrastrukture.

Program utroška sredstava šumskog doprinosa u 2022. godini donijelo je Gradsko vijeće Grada Karlovca na sjednici održanoj dana 15. prosinca 2021. godine ( „Glasnik Grada Karlovca” br. 22/21). Programom su bila planirana sredstva šumskog doprinosa u ukupnom iznosu od 2.086.245,00 kuna (od čega 1.286.245,00 kn višak prihoda iz prethodne godine, a 800.000,00 kn planirani prihod u 2022. g.) te su bila raspoređena za provedbu projekata unutar Karlovca II – Mala Švarča i Bohinjska, Skadarska.

Ovim izmjenama Programa dolazi do povećanja (za 174.273,00 kuna) planiranih prihoda po osnovi šumskog doprinosa koji sada iznose ukupno 2.260.518,00 kuna (od čega je iznos od 1.460.518,00 kuna višak prihoda iz prethodne godine, a iznos od 800.000,00 kuna planirani prihod u ovoj godini), Navedena sredstva proračunskim planiranjem se preraspoređuju za provedbu sljedećih kapitalnih projekata:

1. Karlovac II – Bohinjska, Skadarska - obuhvaća izgradnju središnjeg oborinskog odvodnog sustava - Bohinjska ul., Skadarska ul., Bledska ul., Dorjanska ul., Ohridska ul.
2. Parkiralište ŠSD Mladost - obuhvaća izgradnju parkirališta s pratećom infrastrukturom  na mjestu sadašnjeg makadamskog parkirališta preko puta Gimnazije. Na području zahvata predviđeno je 56 parkirališnih mjesta od čega su 3 parkirališna mjesta za osobe smanjene pokretljivosti te 2 parkirališna mjesta s punionicama za električna vozila, a uredit će se i skulpturalni park tematski vezan na Nikolu Teslu.

Slijedom navedene zakonske obveze i obrazloženog namjenskog utroška sredstava, predlaže se Gradskom vijeću grada Karlovca donošenje Prvih izmjena i dopuna Programa utroška sredstava šumskog doprinosa u 2022. godini.

U Karlovcu, 28. ožujka 2022. godine

**Pročelnica Upravnog odjela za gradnju i**

**zaštitu okoliša**

**dr.sc. Ana Hranilović Trubić, dipl.ing.građ.**